टाइम8, जानुवारी 19: एबिपि-सि भटारनि पोल फोसावनायनि सायाव गिबि मन्थ्रि सर्बानन्द सन’वालआ बिजेपिआ गावनि साननाय फोरमायदों। पोलआव गोजोननाय फोरमायदों गिबि मन्थ्रि बिथाङा। ‘राइजोआ थिरांथा लाखाबाय, फोसावनोल’सो आद्रा दं’ होननानै आसामाव फिन बिजेपिआनो सोरखार दागोन होननानै बुङो गिबिमन्थ्रि बिथाङा। गिबिमन्थ्रि बिथाङा बुङो, “कंग्रेसआ खालामनो हायै खामानिखौ बिजेपि सोरखारा मावनानै दिन्थिदों। बिजेपिनि ज’थाय सोरखारनि अनगायै गुबुन दोलोआ राइजोनि गोरबोआव जायगा लानो हायाखै।“